Изпробвах следните три приложения за управление на проекти:

* Asana
* Trello
* Basecamp

В допълнение опитах и други, като Taiga, YouTrack, но няма да ги описвам, тъй като фунционалностите се препокриват и разликата главно в интерфейсите.

**Asana**

Asana е добро приложение, което позволява добра организация на проектите. Прави добро впечатление разбираемата йерархия проекти -> задачите към тях -> подзадачите към отделните задачи -> коментари и бележки към всеки един елемент. Това помага и е по-лесно да се използва при по-големи проекти, поради това, че приложението позволява добре да се опише структурата на проекта и задачите, които трябва да се изпълнят.

Не е толкова подходящ обаче за следенето на текущи задачи в по-малки проекти, при които не е нужно да се описва целия проект, а просто да се проследи сроковете и изпълнението на отделните задачи в него. За по-бърз поглед върху подобен To-Do-List е по-подходящо използването на Basecamp или Trello.

Друг недостатък е, че няма добра видимост върху последните активности по проектите.

Старият интерфейс на Asana ми допадна повече, тъй като изглежда по-разбираем и добре организиран.

**Trello**

Много приятно за работа приложение. Предимство е, че всичко е на една дъска, което прави задачите прегледни. Също така има добър списък с последните активности, което е много важно, за да се види кой какво е правил последно по проекта. Поддържа и създаване на организации - групи на по-високо ниво, които могат да съдържат в себе си проектите и задачите към тях.

Като недостатък от моя гледна точка бих посочил това, че не може да се пишат коментари към отделните листове. Ако ти е необходим коментар или описание, трябва да го напишеш като карта, което пък предполага, че е това е някаква задача, която трябва да изпълниш, а то на практика не е.

Дъски, листове и карти не е най-добрият начин за йерархия на проект, задачи, подзадачи и подзадачите на подзадачите. Добро е за To-Do-List, но трудно се описва с Trello цялата йерархия на проекта, което е необходимо, в случай че той е по-голям.

Новите лисове се трупат само надясно по екрана и натрупването на много листове прави невидими най-десните, които може да бъдат важни, а да не се виждат постоянно.

Цялостното ми впечатление от този tool е, че върши много добра работа като дъска с бележки, да се записват и следят конкретни задачи за изпълнение. Това го прави много удобен за малки проекти, където няма голяма йерархия и описания. Бих използвал него за ежедневните малки задачи, но за офис по-скоро не.

**Basecamp**

Също много хубаво приложение, весело направено и приятно за работа. Също като Trello е по-добро за изпълнение на текущи задачи, отколкото за описание на проект и разбиването му на отделни детайли. Върши добра работа за сплотяване на екип, хората от който работят на различни места и нямат пряк контакт помежду си. Функцията Campfire върши тази работа. Другите фийчъри също са много полезни, но на практика To-Do-частта е единственото място, където можеш да опишеш проекта или конкретна задача по него.